༄༅། །འདི་ལྟར་ཆོས་ཉིད་ཀྱི་གཤིས་ནི་ཡོད་དེ་བལྟར་མི་མངོན། མེད་དེ་
རྒྱ་མ་ཆད། གཉིས་ཀའི་ཕྱོགས་སུ་མ་ལྷུང་། དབུ་མར་བཟུང་བའང་མེད་པས།
ཐོག་མཐའ་དང༌། སྐྱེ་འགག་དང་འགྲོ་འོང་དང༌། དུས་གསུམ་དང༌། མཐའ་
དབུས་དང་། རྩོལ་སྒྲུབ་ལས་འདས་པ་གང་ཞིག་ལ་དགྲོལ་བའི་གཞི་མེད་དེ།
ཆུའི་རི་མོ་ལྟར་ངང་གིས་རང་གྲོལ་བའི་ཕྱིར། དཀྲོལ་བའི་རྐྱེན་མི་འཇུག་སྟེ་ཆོས་
ཉིད་ཀུན་ཏུ་འགྲོ་བའི་ཕྱིར་དང་། གཞི་དང་རྩ་བ་མེད་པ། སྨྲ་བསམ་བརྗོད་འདས་
ཀྱི་ཀློང་ན་རང་གསལ་མངོན་སུམ་པའི་ལྷག་མཐོང་དང་ལྷན་ཅིག་པ་ཉིད་ལ་ཉོན་
མོངས་པ་དང་། རྣམ་པར་རྟོག་པའི་ཚོགས་གདོད་ནས་ཡོད་མ་མྱོང་། མེད་མ་
མྱོང་། སྤངས་པས་མི་སྤོངས། སྦྱངས་པས་མི་བྱང་། བསྒྱུར་བས་མི་འགྱུར། གྲོལ་
བས་མི་གྲོལ་བ་ཉིད་དུ་མ་རྟོགས་ན་སྤང་བྱ་སྤོང་བྱེད་ལ་སོགས་པའི་གཉིས་ཆོས་
ཐམས་ཅད་རྫས་གཅིག་པས་དག་གྲོལ་གཉིས་སུ་མི་རུང་ངོ་། ། ༈
སེམས་ཉིད་རིག་པའི་ངོ་བོ་སྟེ། །མ་བཅོས་མ་བསླད་རང་སར་རང་བབས་ཞོག །
རང་སེམས་མ་བཅོས་རིག་པ་གཅེར་བུ་འདི། །རྒྱལ་བ་རྣམས་ཀྱི་ཐུགས་དང་ཡེ་
ནས་མཉམ། །ཞེས་སོ། སྒོམ་མེད་རིག་པ་ལྷུན་གྲུབ་ཆེན་པོ་ནི། །བཅའ་བཅོས་མ་
བྱེད་རིག་བསྲུང་ངང་དུ་ཞོག །ཅེས་སོ།
ཨེ་མ་
324